Jy as sameroepster is verantwoordelik om met die beoordelaar te rëel. Stel jou voorsitster net in kennis dat sy weet met wie jy gerëel het. Voorsitster wys nie die beoordelaar aan nie.
As daar baie artikels is kry hulp vir die beoordelaar of rëel vooraf met beoordelaar. (Jy self kan help met beoordeling strokie terwyl sy vir jou sê wat om te skryf). Jy mag glad nie praat nie,tensy sy vir jou iets vra.) Sien toe dat die beoordelaar iets te ete en drinke kry voor en na afloop van beoordeling.
Skaf asb ‘n A4 (flip file) lêer aan vir jou tak fotos en skryfstukke. Sorg dat die lêer mooi duidelik gemerk is.
Skaf ook ‘n A3 (flip-file) lêer of bietjie groter vir sketse wat gemonteer moet wees. Maak seker leer is duidelik gemerk.
Integriteit is baie belangrik. Alle lede moet oor dieselfde kam geskeer word. Oneerlikheid moet nie geduld word nie.
Brandstofuitgawes vir streeksameroepster word alleenlik aan haar betaal, indien sy baie vêr moet ry vir vergaderings. Dit word deur haar streek aan haar betaal en nie deur VLU Mpumalanga nie.
Niemand vat of vryf of proe of drink, eet naby die artikels wat uitgepak is vir beoordeling nie. Dit word slegs deur die beoordelaars hanteer.
Niemand behalwe die persone betrokke by die geleentheid, word toegelaat in die lokaal waar beoordeling plaasvind nie.
Sy moet ook voorbereid wees in afdeling waarin sy kom insit en terme van beoordeling ken, dat sy weet waaroor die beoordelaar praat
Die sameroepster moet toesien dat daar verversings is en ‘n middagete vir die beoordelaars vir die dag.
Geen lid betrokke by die beoordelingsdag mag die beoordelaar oor haar punte konfronteer, sou sy ‘n artikel ingeskryf het nie, of die beoordelaar oor enige lid se punte konfronteer nie.
Die provinsiale sowel as die streekbeoordelaarsameroepsters moet die inligtingsdag oor die SA kompetisies bywoon en ander lede van die provinsie motiveer om dit ook by te woon.
Voltooi ook die kompetisie-inskrywingsvorm wat deur die PBSR aan u voorsien is in drievoud. Een word in die houer/krat by die artikels geplaas, een aan die PBSR gegee en u hou ‘n afskrif vir u lêers.
Dis aan te beveel om ‘n A 3 grootte lêer aan te skaf waarin die sketse gehou kan word en ‘n A 4 grootte lêer vir skryfstukke.
Na afloop van die opleiding sal die kursusaanbieder ‘n vorm teken wat bevestig dat jy die teorie- sowel as die praktiese opleiding ontvang het. Hierdie vorm moet jou aansoek om Eksamen te skryf, vergesel. Sy sal ook ses ander blanko strokies aan jou oorhandig.
Die voltooide en getekende strokies bekom jy deur ses keer in te sit by die beoordeling van artikels/kledingstukke. Jy beoordeel nie SELF nie.
Waar ‘n monsterlêer by ‘n afdeling in die handleiding vereis word, is dit verpligtend om dit te maak.
Die voltooide vorm wat jy ontvang het van jou kursusleier wat toon dat jy jou opleiding suksesvol voltooi het.
Beoordelaarskommentaarstrokies van artikels wat jy gemaak het in die spesifieke afdeling waarin jy eksamen gaan skryf. Die hoeveelheid kommentaarstrokies verskil van afdeling tot afdeling.
Die Portfoliolêer en Monsterlêer (waar van toepassing) word deur die provinsie se sameroepster finaal goedgekeur alvorens jy eksamens mag aflê.
Teorie- en praktiese vraestelle mag op dieselfde dag geskryf word, mits aan alle vereistes vir die aflê van die praktiese eksamen voldoen word.
Voornemende beoordelaars het drie jaar tyd om te kwalifiseer in ‘n afdeling. Nadat jy jou teorie-eksamen afgelê het, het jy drie jaar grasie om jou praktiese eksamen af te lê. Dit gee jou voldoende geleentheid om die ses strokies te bekom en die vereiste aantal artikels te maak en te laat beoordeel, asook om die vereiste monsterlêer te maak soos verwag word in van die afdelings in die Handleiding vir Beoordelaars.
Dis belangrik dat hulle op datum sal wees van alle inligting wat aan kandidate gegee moet word soos in die handleidings vervat is.